Ericu950/Stoicheia-meter-silver huggingface dataset:
δημάδης μὲν γὰρ Ἀλεξάνδρου τελευτήσαντος εἴκαζε τὴν Μακεδόνων στρατιὰν ἐκτετυφλωμένῳ τῷ Κύκλωπι , πολλὰς κινουμένην ὁρῶν κινήσεις ἀτάκτους καὶ παραφόρους ·
τὴν δὲ Ῥωμαίων ἡγεμονίαν ὅμοια τοῖς λεγομένοις Τιτανικοῖς πάθεσι καὶ κινήμασι κατελάμβανεν , εἰς πολλὰ διασπωμένην ἅμα καὶ πολλαχόθεν αὖθις ἑαυτῇ συμπίπτουσαν , οὐχ οὕτως ὑπὸ φιλαρχίας τῶν ἀναγορευομένων αὐτοκρατόρων , ὡς φιλοπλουτίας καὶ ἀκολασίας τὸν στρατιωτικοῦ δι ἀλλήλων ὥσπερ ἥλους τοὺς ἡγεμόνας ἐκκρούοντος .
καίτοι Διονύσιος Φεραῖον ἄρξαντα Θετταλῶν δέκα μῆνας , εἶτα εὐθὺς ἀναιρεθέντα , τὸν τραγικὸν ἀνεκάλει τύραννον , ἐπισκώπτων τὸ τάχος τῆς μεταβολῆς , ἡ δὲ τῶν Καισάρων ἑστία , τὸ Παλάτιον , ἐν ἐλάσσονι χρόνῳ τέσσαρας αὐτοκράτορας ὑπεδέξατο , τὸν μὲν εἰσαγόντων ὥσπερ διὰ σκηνῆς , τὸν δ ἐξαγόντων 0 .
ἀλλ ἦν γε παραμυθία τοῖς κακῶς πάσχουσι μία τὸ μὴ δεηθῆναι δίκης ἑτέρας ἐπὶ τοὺς αἰτίους , ἀλλ ὁρᾶν αὐτοὺς ὑφ ἑαυτῶν φονευομένους , πρῶτον δε καὶ δικαιότατα πάντων τὸν δελεάσαντα καὶ διδάξαντα τοσοῦτον ἐλπίζειν ἐπὶ μεταβολῇ Καίσαρος ὅσον αὐτὸς ὑπέσχετο , κάλλιστον ἔργον διαβαλὼν τῷ μισθῷ , τὴν ἀπὸ Νέρωνος ἀποστασίαν προδοσίαν γενομένην .
νυμφίδιος γὰρ Σαβῖνος ὢν ἔπαρχος , ὥσπερ εἴρηται , μετὰ Τιγελλίνου τῆς αὐλῆς , ἐπεὶ τὰ Νέρωνος ἀπέγνωστο παντάπασι καὶ δῆλος ἦν ἀποδρασόμενος εἰς Αἴγυπτον , ἔπεισε τὸ στρατιωτικόν , ὡς μηκέτι παρόντος , ἀλλ ἤδη πεφευγότος , αὐτοκράτορα Γάλβαν ἀναγορεῦσαι , καὶ δωρεὰν ὑπέσχετο κατ ἄνδρα τοῖς αὐλικοῖς καὶ στρατηγικοῖς προσαγορευομένοις δραχμὰς ἑπτακισχιλίας πεντακοσίας , τοῖς δὲ ἐκτὸς στρατευομένοις πεντήκοντα καὶ διακοσίας ἐπὶ χιλίαις , ὅσον ἀμήχανον ἦν συναγαγεῖν μὴ πλείονα μυριάκις κακὰ παρασχόντα πᾶσιν ἀνθρώποις ὧν Νέρων παρέσχε .
τοῦτο γὰρ εὐθὺς μὲν ἀπώλεσε Νέρωνα , μετ ὀλίγον δὲ Γάλβαν τὸν μὲν γὰρ ὡς ληψόμενοι προήκαντο , τὸν δὲ μὴ λαμβάνοντες ἀπέκτειναν .
εἶτα τὸν τοσοῦτον δώσοντα ζητοῦντες ἔφθησαν ἐν ταῖς ἀποστάσεσι καὶ προδοσίαις ἀναλώσαντες αὑτοὺς ἢ τυχόντες ὧν ἤλπισαν .
τὰ μὲν οὖν καθ ἕκαστα τῶν γενομένων ἀπαγγέλλειν ἀκριβῶς τῆς πραγματικῆς ἱστορίας ἐστίν , ὅσα δὲ ἄξια λόγου τοῖς τῶν Καισάρων ἔργοις καὶ πάθεσι συμπέπτωκεν , οὐ δὲ ἐμοὶ προσήκει παρελθεῖν .
γάλβας Σουλπίκιος ὅτι μὲν ἰδιώτης πλουσιώτατος ἁπάντων εἰς τὸν Καισάρων παρῆλθεν οἶκον , ὁμολογεῖται μέγα δὲ ἔχων εὐγενείας ἀξίωμα τὸν Σερουΐων οἶκον , αὐτὸς ἐφρόνει μεῖζον ἐπὶ τῇ Κάτλου συγγενείᾳ , πρωτεύσαντος ἀνδρὸς ἀρετῇ καὶ δόξῃ τῶν καθ ἑαυτόν , εἰ καὶ τὸ δύνασθαι μᾶλλον ἑκὼν ἑτέροις παρῆκεν .
ἦν δέ τι καὶ Λιβίᾳ τῇ Καίσαρος γυναικὶ κατὰ γένος προσήκων ὁ Γάλβας , καὶ διὰ τοῦτο Λιβίας παρασχούσης ὕπατος ἐκ Παλατίου προῆλθε .
λέγεται δὲ καὶ στρατεύματος ἐν Γερμανίᾳ καλῶς ἄρξαι καὶ Λιβύης ἀνθύπατος γενόμενος σὺν ὀλίγοις ἐπαινεθῆναι .
τὸ δὲ εὔκολον αὐτοῦ τῆς διαίτης καὶ φειδωλὸν ἐν δαπάναις καὶ ἀπέριττον αἰτίαν ἔσχεν αὐτοκράτορος γενομένου μικρολογίας , ἣν ἕωλόν τινα δόξαν εὐταξίας ἔφερε καὶ σωφροσύνης .
ἐπέμφθη δὲ ὑπὸ Νέρωνος Ἰβηρίας ἄρχων , οὔπω δεδιδαγμένου φοβεῖσθαι τοὺς ἐν ἀξιώμασι μεγάλους τῶν πολιτῶν .
ἐκείνῳ δὲ καὶ φύσει δοκοῦντι πρᾴῳ γεγονέναι προσετίθει πίστιν εὐλαβείας τὸ γῆρας .
ἐπεὶ δέ , τῶν ἀλιτηρίων ἐπιτρόπων ὠμῶς καὶ ἀγρίως τὰς ἐπαρχίας ἐκείνῳ διαφορούντων , ἄλλο μὲν εἶχεν οὐδὲν βοηθεῖν , αὐτῷ δὲ τῷ φανερὸς εἶναι συναλγῶν καὶ συναδικούμενος ἁμῶς γέ πως ἀναπνοήν τινα καὶ παραμυθίαν τοῖς καταδικαζομένοις καὶ πωλουμένοις παρέσχε ·
καὶ ποιημάτων εἰς Νέρωνα γινομένων καὶ πολλαχοῦ περιφερομένων καὶ ᾀδομένων , οὐκ ἐκώλυεν οὐ δὲ συνηγανάκτει τοῖς ἐπιτρόποις ·
ἐφ οἷς ἔτι μᾶλλον ἠγαπᾶτο ὑπὸ τῶν ἀνθρώπων .
καὶ γὰρ ἦν ἤδη συνήθης , ἔτος ὄγδοον ἐκεῖνο τὴν ἀρχὴν ἔχων ἐν ᾧ Ἰούνιος Οὐίνδιξ ἐπανέστη Νέρωνι , Γαλατίας ὢν στρατηγός .
λέγεται μὲν οὖν καὶ πρὸ τῆς ἐμφανοῦς ἀποστάσεως γράμματα πρὸς αὐτὸν ἀφικέσθαι παρὰ τοῦ Οὐίνδικος , οἷς μή τε πιστεῦσαι μή τε μηνῦσαι καὶ κατειπεῖν , ὡς ἕτεροι τῶν ἡγεμονικῶν ἐπιστολὰς αὐτοῖς γραφείσας ἔπεμψαν πρὸς Νέρωνα καὶ διέφθειραν ὅσον ἐπ αὐτοῖς τὴν πρᾶξιν , ἧς ὕστερον μετασχόντες ὡμολόγησαν αὑτῶν οὐδὲν ἧττον ἢ ἐκείνου προδόται γεγονέναι 0 .
ἀλλ ἐπειδὴ λαμπρῶς τὸν πόλεμον ἐκφήνας ὁ Οὐίνδιξ ἔγραψε τῷ Γάλβᾳ παρακαλῶν ἀναδέξασθαι τὴν ἡγεμονίαν καὶ παρασχεῖν ἑαυτὸν ἰσχυρῷ σώματι ζητοῦντι κεφαλήν , ταῖς Γαλατίαις δέκα μυριάδας ἀνδρῶν ὡπλισμένων ἐχούσαις ἄλλας τε πλείονας ὁπλίσαι δυναμέναις , πρ οὔθηκε βουλὴν τοῖς φίλοις .
ὧν οἱ μὲν ἠξίουν περιμένειν καραδοκοῦντα τίνα κίνησιν ἡ Ῥώμη καὶ φορὰν ἕξει πρὸς τὸν νεωτερισμόν ·
τίτος δὲ Οὐίνιος ὁ τοῦ στρατηγικοῦ τάγματος ἡγεμὼν αὐτοῖς εἶπεν ·
ὦ Γάλβα , τίνα τρόπον βουλεύεσθε ;
τὸ γὰρ ζητεῖν Νέρωνι εἰ πιστοὶ μενοῦμεν , οὐκ ἤδη μενόντων ἐστίν , ὡς οὖν ὑπάρχοντος ἐχθροῦ Νέρωνος οὐ δὴ προετέον τὴν τοῦ Οὐίνδικος φιλίαν , ἢ καὶ κατηγορητέον εὐθὺς αὐτοῦ καὶ πολεμητέον , ὅτι σὲ βούλεται Ῥωμαίους ἔχειν ἄρχοντα μᾶλλον ἢ Νέρωνα τύραννον 0 .
ἐκ τούτου προγράμματι μὲν ἐδήλωσεν ὁ Γάλβας ἡμέραν ἐν ᾗ τὰς κατά μέρος ἐλευθερώσεις ἀποδώσει τοῖς δεομένοις , λαλιὰ δὲ καὶ φήμη προεκπεσοῦσα πλῆθος ἀνθρώπων ἤθροισε προθύμων ἐπὶ τὸν νεωτερισμόν .
οὐκ ἔφθη γοῦν φανερὸς ἐπὶ τοῦ βήματος γενόμενος , καὶ πάντες αὐτὸν ὁμοφώνως αὐτοκράτορα προσεῖπον .
ὁ δὲ ταύτην μὲν εὐθὺς οὐ προσεδέξατο τὴν προσηγορίαν , κατηγορήσας δὲ τοῦ Νέρωνος , καὶ τῶν ἀνῃρημένων ἀνδρῶν ὑπ αὐτοῦ τοὺς ἐπιφανεστάτους ὀλοφυράμενος , ὡμολόγησεν ἐπιδώσειν τῇ πατρίδι τὴν ἑαυτοῦ πρόνοιαν , οὔ τε Καῖσαρ οὔ τε αὐτοκράτωρ , στρατηγὸς δὲ συγκλήτου καὶ δήμου Ῥωμαίων ὀνομαζόμενος .
ὅτι δ ὀρθῶς ὁ Οὐίνδιξ καὶ λελογισμένως ἐξεκαλεῖτο τὸν Γάλβαν ἐπὶ τὴν ἡγεμονίαν , ἐπιστώσατο μάρτυρι τῷ Νέρωνι .
προσποιούμενος γὰρ ἐκείνου καταφρονεῖν καὶ παρ οὐδὲν ἡγεῖσθαι τὰ Γαλατῶν , ἅμα τῷ πυθέσθαι τὰ περὶ Γάλβαν ἔτυχε δὲ λελουμένος καὶ ἀριστῶν ἀνέτρεψε τὴν τράπεζαν .
οὐ μὴν ἀλλὰ συγκλήτου ψηφισαμένης πολέμιον τὸν Γάλβαν αὐτός τε παίζειν καὶ θρασύνεσθαι πρὸς τοὺς φίλους βουλόμενος , οὐ φαύλην ἔφη πρόρρησιν ἐμπεπτωκέναι λογισμοῦ δεομένῳ χρημάτων αὐτῷ ·
καὶ τὰ μὲν Γαλατῶν , ὅταν ὑποχείριοι γένωνται , λαφυραγωγήσεσθαι , ἡ δὲ Γάλβα πάρεστιν οὐσία χρῆσθαι καὶ πωλεῖν ἤδη πολεμίου πεφηνότος 0 .
οὗτός τε δὴ τὰ Γάλβα πιπράσκειν ἐκέλευε , καὶ Γάλβας ἀκούσας , ὅσα Νέρωνος ἦν ἐν Ἰβηρίᾳ κηρύττων εὕρισκε πολλοὺς προθυμοτέρους ὠνητάς .
ἀφισταμένων δὲ πολλῶν τοῦ Νέρωνος καὶ πάντων ἐπιεικῶς τῷ Γάλβᾳ προστιθεμένων , μόνος Κλώδιος Μάκρος ἐν Λιβύῃ καὶ Οὐεργίνιος Ῥοῦφος ἐν Γαλατίᾳ τοῦ Γερμανικοῦ στρατεύματος ἡγούμενος αὐτοὶ καθ ἑαυτοὺς ἔπραττον , οὐ τὴν αὐτὴν αἵρεσιν ἔχοντες 0 .
ἀλλ ὁ μὲν Κλώδιος , ἐν ἁρπαγαῖς πραγμάτων γεγονὼς καὶ φόνοις ἀνδρῶν δι ὠμότητα καὶ πλεονεξίαν , δῆλος ἦν ἐν τῷ μή τε κατέχειν μή τε ἀφιέναι τὴν ἀρχὴν δύνασθαι περιφερόμενος ;
Οὐεργίνιος δὲ ταγμάτων ἐπιστατῶν δυνατωτάτων πολλάκις αὐτὸν ἀναγορευόντων αὐτοκράτορα καὶ βιαζομένων οὔ τε αὐτὸς ἔφη λήψεσθαι τὴν ἡγεμονίαν οὔ τε ἄλλῳ περιόψεσθαι διδομένην , ὃν ἂν μὴ ἡ σύγκλητος ἕληται .
ταῦτα τὸν Γάλβαν οὐ μετρίως ἐθορύβει τὸ πρῶτον ·
ἐπεὶ δὲ τὰ Οὐεργινίου καὶ Οὐίνδικος στρατεύματα τρόπον τινὰ βίᾳ τοὺς ἡγεμόνας , ὥσπερ ἡνιόχους κρατῆσαι χαλινῶν μὴ δυνηθέντας , εἰς μάχην ἐξενεγκόντα μεγάλην συνέρραξαν , καὶ Οὐίνδικος ἑαυτὸν ἀνελόντος ἐπὶ δισμυρίοις Γαλατῶν πεσοῦσι , διῆλθε λόγος ὡς βουλομένων πάντων ἐπὶ νίκῃ τοσαύτῃ τὸν Οὐεργίνιον ἀναδέξασθαι τὴν ἡγεμονίαν ἢ πάλιν μεταβαλουμένων πρὸς Νέρωνα , τότε δὴ παντάπασι περίφοβος γενόμενος ὁ Γάλβας ἔγραψε τῷ Οὐεργινίῳ , παρακαλῶν κοινοπραγεῖν καὶ διαφυλάσσειν ἅμα τὴν ἡγεμονίαν καὶ τὴν ἐλευθερίαν Ῥωμαίοις 0 ·
αὖθις δὲ μετὰ τῶν φίλων εἰς Κλουνίαν , Ἰβηρικὴν πόλιν , ἀναχωρήσας ἐν τῷ μετανοεῖν περὶ τῶν γεγονότων καὶ ποθεῖν τὴν συνήθη καὶ σύντροφον ἀπραγμοσύνην μᾶλλον ἢ πράττειν τι τῶν ἀναγκαίων διέτριβεν .
ἦν δὲ θέρος ἤδη , καὶ βραχὺ πρὸ δείλης ἧκεν ἀπὸ Ῥώμης Ἴκελος ἀνὴρ ἀπελεύθερος ἑβδομαῖος .
πυθόμενος δὲ τὸν Γάλβαν ἀναπαύεσθαι καθ ἑαυτὸν ἐβάδιζε συντόνως ἐπὶ τὸ δωμάτιον αὐτοῦ , καὶ βίᾳ τῶν θαλαμηπόλων ἀνοίξας καὶ παρελθὼν ἀπήγγειλεν ὅτι καὶ ζῶντος ἔτι τοῦ Νέρωνος , οὐκ ὄντος δὲ φανεροῦ , τὸ στράτευμα πρῶτον , εἶτα ὁ δῆμος καὶ ἡ σύγκλητος αὐτοκράτορα τὸν Γάλβαν ἀναγορεύσειεν , ὀλίγον δὲ ὕστερον ἀπαγγελθείη τεθνηκὼς ἐκεῖνος ·
οὐ μὴν αὐτός γε πιστεύσας ἔφη τοῖς ἀπαγγέλλουσιν , ἀλλὰ ἐπελθὼν τῷ νεκρῷ καὶ κείμενον θεασάμενος , οὕτως ἐξελθεῖν .
ταῦτα ἀπαγγελλόμενα λαμπρὸν ἦρε τὸν Γάλβαν , καὶ συνέδραμε πλῆθος ἀνδρῶν ἐπὶ θύρας ἐκτεθαρρηκότων ὑπ αὐτοῦ βεβαίως , καίτοι τὸ τάχος ἦν ἄπιστον .
ἀλλὰ καὶ δυσὶν ἡμέραις ὕστερον Οὐίνιος Τίτος ἀπὸ στρατοπέδου μεθ ἑτέρων ἀφίκετο τὰ δόξαντα τῇ συγκλήτῳ καθ ἕκαστον ἀπαγγέλλων .
οὗτος μὲν οὖν εἰς τάξιν ἔντιμον προήχθη ·
τῷ δ ἀπελευθέρῳ δακτυλίους τε χρυσοῦς ἔδωκε καὶ Μαρκιανὸς ὁ Ἴκελος ἤδη καλούμενος εἶχε τὴν πρώτην ἐν τοῖς ἀπελευθέροις δύναμιν .
ἐν δὲ Ῥώμῃ Νυμφίδιος Σαβῖνος , οὐκ ἠρέμα καὶ κατὰ μικρόν , ἀλλὰ συλλήβδην ὁμοῦ , πάντα πράγματα φέρων περιήνεγκεν εἰς ἑαυτόν , ὡς Γάλβαν μὲν ὄντα πρεσβύτην καὶ μόλις εἰς Ῥώμην ἐξαρκέσοντα φοράδην κομισθῆναι διὰ γῆρας ἦν γὰρ ἐτῶν τριῶν καὶ ἑβδομήκοντα ·
τὰ δὲ αὐτόθι στρατεύματα , καὶ πάλαι πρὸς αὐτὸν εὐνόως ἔχοντα καὶ νῦν ἑνὸς ἐξηρτημένα μόνου , διὰ τὸ τῆς δωρεᾶς μέγεθος εὐεργέτην ἐκεῖνον ἡγεῖσθαι , Γάλβαν δὲ χρεωφειλέτην 0 .
εὐθὺς οὖν Τιγελλίνῳ μὲν τῷ συνάρχοντι προσέταξεν ἀποθέσθαι τὸ ξίφος , ὑποδοχὰς δὲ ποιούμενος ἐδείπνιζε τοὺς ὑπατικοὺς καὶ τοὺς ἡγεμονικούς , ἔτι τὸ Γάλβα προστιθεὶς ὄνομα ταῖς κλήσεσιν , ἔν τε τῷ στρατοπέδῳ πολλοὺς παρεσκεύασε λέγειν ὡς πεμπτέον ἐστὶ πρὸς Γάλβαν αἰτουμένους ἔπαρχον εἰσαεὶ Νυμφίδιον ἄνευ συνάρχοντος .
ἃ δὲ ἡ σύγκλητος εἰς τιμὴν ἔπραττεν αὐτοῦ καὶ δύναμιν , ἀνακαλοῦσα εὐεργέτην καὶ συντρέχουσα καθ ἡμέραν ἐπὶ θύρας καὶ παντὸς ἐξάρχειν δόγματος ἀξιοῦσα καὶ βεβαιοῦν , ἔτι περαιτέρω τόλμης ἀνῆγεν αὐτόν , ὥστε ὀλίγου χρόνου τοῖς θεραπεύουσι μὴ μόνον ἐπίφθονον , ἀλλὰ καὶ φοβερὸν εἶναι .
τῶν δ ὑπάτων οἰκέτας δημοσίους προχειρισαμένων τὰ δόγματα κομίζοντας τῷ αὐτοκράτορι , καὶ τὰ καλούμενα διπλώματα σεσημασμένα δόντων , ἃ γνωρίζοντες οἱ κατὰ πόλιν ἄρχοντες ἐν ταῖς τῶν ὀχημάτων ἀμοιβαῖς ἐπιταχύνουσι τὰς προπομπὰς τῶν γραμματηφόρων , οὐ μετρίως ἠγανάκτησεν ὅτι μὴ παρ αὐτοῦ καὶ σφραγῖδα καὶ στρατιώτας λαβόντες ἀνέπεμψαν , ἀλλὰ λέγεται καὶ βουλεύσασθαι περὶ τῶν ὑπάτων , εἶτα τὴν ὀργὴν ἀπολογησαμένοις καὶ δεηθεῖσιν ἀνῆκε .
τῷ δὲ δήμῳ χαριζόμενος οὐκ ἐκώλυε τὸν παραπίπτοντα τῶν Νέρωνος ἀποτυμπανίζειν .
σπῖκλον μὲν οὖν τὸν μονομάχον ἀνδριάσι Νέρωνος ἑλκομένοις ὑποβαλόντες ἐν ἀγορᾷ διέφθειραν , Ἀπόνιον δέ τινα τῶν κατηγορικῶν ἀνατρέψαντες ἁμάξας λιθοφόρους ἐπήγαγον , ἄλλους δὲ διέσπασαν πολλούς , ἐνίους μηδὲν ἀδικοῦντας , ὥστε καὶ Μαύρικον , ἄνδρα τῶν ἀρίστων καὶ ὄντα καὶ δοκοῦντα , πρὸς τὴν σύγκλητον εἰπεῖν ὅτι φοβεῖται μὴ ταχὺ Νέρωνα ζητήσωσιν .
οὕτω δὲ προσάγων ὁ Νυμφίδιος ἐγγυτέρω ταῖς ἐλπίσιν οὐκ ἔφευγε Γαΐου Καίσαρος υἱὸς λέγεσθαι τοῦ μετὰ Τιβέριον ἄρξαντος .
ἐγνώκει γὰρ ὁ Γάϊος , ὡς ἔοικε , τὴν τεκοῦσαν αὐτὸν ἔτι μειράκιον ὢν οὐκ ἀειδῆ τὴν ὄψιν οὖσαν , ἐκ δ ἀκεστρίας ἐπιμισθίου Καλλίστῳ , Καίσαρος ἀπελευθέρῳ , γεγενημένην .
ἀλλ ἦν ἡ πρὸς Γάϊον ἔντευξις αὐτῆς , ὡς ἔοικε , νεωτέρα τῆς Νυμφιδίου γενέσεως , αἰτίαν δὲ ἔσχεν ἐκ Μαρτιανοῦ τοῦ μονομάχου γεγονέναι , τῆς Νυμφιδίας ἐρασθείσης διὰ δόξαν αὐτοῦ , καὶ μᾶλλον ἐδόκει καθ ὁμοιότητα τῆς ἰδέας ἐκείνῳ προσήκειν .
ἀλλ ὁμολογῶν γε Νυμφιδίας εἶναι μητρὸς ἔργον μὲν αὑτοῦ μόνου τὴν Νέρωνος ἐποιεῖτο κατάλυσιν , ἆθλα δὲ αὐτῆς οὐ νομίζων ἱκανὰ καρποῦσθαι τὰς τιμὰς καὶ τὰ χρήματα καὶ τὸ Σπόρῳ τοῦ Νέρωνος συγκαθεύδειν , ὃν εὐθὺς ἀπὸ τῆς πυρᾶς ἔτι καιομένου τοῦ νεκροῦ μεταπεμψάμενος ἐκεῖνος ἐν γαμετῆς εἶχε τάξει καὶ Ποππαίαν προσηγόρευεν , ἐπὶ τὴν διαδοχὴν παρεδύετο τῆς ἡγεμονίας .
καὶ τὰ μὲν αὐτὸς ἐν Ῥώμῃ διὰ τῶν φίλων ὑπειργάζετο , καὶ γυναικῶν τινων αὐτῷ καὶ συγκλητικῶν ἀνδρῶν κρύφα συλλαμβανομένων , ἕνα δὲ τῶν φίλων , Γελλιανόν , εἰς Ἰβηρίαν ἔπεμψεν κατασκεψόμενον .
τῷ δὲ Γάλβᾳ μετὰ τὴν Νέρωνος τελευτὴν ἐχώρει πάντα .
Οὐεργίνιος δὲ Ῥοῦφος ἀμφίβολος ὢν ἔτι φροντίδα παρεῖχε , μὴ τῷ δυνάμεως πολλῆς καὶ μαχιμωτάτης ἄρχειν προσειληφὼς τὸ νενικηκέναι Οὐίνδικα καὶ κεχειρῶσθαι μέγα μέρος τῆς Ῥωμαίων ἡγεμονίας , ἐν σάλῳ γενομένην ἀποστατικῷ Γαλατίαν ἅπασαν , ὑπακούσαι τοῖς παρακαλοῦσιν αὐτὸν ἐπὶ τὴν ἀρχήν .
οὐδενὸς γὰρ ἦν ὄνομα μεῖζον , οὐ δὲ εἶχε δόξαν οὐδεὶς ὅσην ὁ Οὐεργίνιος , ὡς μεγίστη ῥοπὴ τοῖς Ῥωμαίων πράγμασι τυραννίδος ὁμοῦ χαλεπῆς καὶ Γαλατικῶν πολέμων ἀπαλλαγῇ γενόμενος , ἀλλ ἐκεῖνος τότε τοῖς ἐξ ἀρχῆς ἐμμένων λογισμοῖς ἐφύλαττε τῇ συγκλήτῳ τὴν αἵρεσιν τοῦ αὐτοκράτορος 0 .
καίτοι φανερᾶς γε τῆς Νέρωνος τελευτῆς γενομένης τό τε πλῆθος ἐνέκειτο τῷ Οὐεργινίῳ πάλιν , καὶ τῶν χιλιάρχων τις τῶν ἐν τῇ σκηνῇ σπασάμενος τὸ ξίφος ἐκέλευε τὸν Οὐεργίνιον δέχεσθαι τὴν ἡγεμονίαν ἢ τὸν σίδηρον 0 .
ἐπεὶ δὲ Φάβιος Οὐάλης ἄρχων ἑνὸς τάγματος ὥρκωσε πρῶτος εἰς Γάλβαν , καὶ γράμματα ἧκεν ἀπὸ Ῥώμης περὶ ὧν ἡ σύγκλητος ἐψηφίσατο , χαλεπῶς μὲν καὶ μόλις , ἔπεισε δ οὖν τοὺς στρατιώτας αὐτοκράτορα τὸν Γάλβαν ἀνειπεῖν καὶ πέμψαντος αὐτοῦ διάδοχον Φλάκκον Ὁρδεώνιον ἐδέξατο .
καὶ παραδοὺς ἐκείνῳ τὴν δύναμιν αὐτὸς ἀπήντησε τῷ Γάλβᾳ πρόσω χωροῦντι , καὶ συνανέστρεφεν , οὔ τε ὀργῆς οὔ τε τιμῆς ἐπιδήλου τυγχάνων .
αἴτιος δὲ τοῦ μὲν αὐτὸς ὁ Γάλβας αἰδούμενος τὸν ἄνδρα , τοῦ δὲ οἱ φίλοι καὶ μάλιστα Οὐίνιος Τίτος , ὑπὸ φθόνου τὸν Οὐεργίνιον οἰόμενος μὲν κολούειν , ἠγνόει δὲ ἄρα τῷ Οὐεργινίου χρηστῷ δαίμονι συνεργῶν , ἤδη τὸν ἄνδρα πολέμων καὶ κακῶν , ὅσα τοὺς ἄλλους ἡγεμόνας κατέσχεν , ἐκτὸς εἰς βίον ἀκύμονα καὶ γῆρας εἰρήνης καὶ ἡσυχίας μεστὸν ὑπεκτιθεμένῳ 0 1 .
γάλβαν δὲ περὶ Νάρβωνα , πόλιν Γαλατικήν , οἱ παρὰ τῆς συγκλήτου πρέσβεις ἐντυχόντες ἠσπάζοντο , καὶ παρεκάλουν ἐπιφανῆναι τῷ δήμῳ ποθοῦντι ταχέως , ὁ δὲ τάς τε ἄλλας παρεῖχεν ἐντεύξεις καὶ συνουσίας αὐτοῖς φιλανθρώπους καὶ δημοτικάς , πρός τε τάς ἑστιάσεις πολλῆς κατασκευῆς καὶ θεραπείας βασιλικῆς παρούσης , ἣν ἐκ τῶν Νέρωνος ὁ Νυμφίδιος αὐτῷ προσέπεμψεν , οὐδενὶ χρώμενος ἐκείνων , ἀλλὰ τοῖς ἑαυτοῦ πᾶσιν , εὐδοκίμει , μεγαλόφρων ἀνὴρ καὶ κρείττων ἀπειροκαλίας φαινόμενος .
ταχὺ μέντοι τὰ γενναῖα ταῦτα καὶ ἄτυφα καὶ πολιτικὰ δημαγωγίαν Οὐίνιος ἀποφαίνων καὶ κομψότητα μεγάλων ἀπαξιοῦσαν αὑτήν , ἔπεισε χρήμασί τε χρῆσθαι τοῖς Νέρωνος καὶ περὶ τάς ὑποδοχὰς μὴ φείδεσθαι τῆς βασιλικῆς πολυτελείας , καὶ ὅλως αἴσθησιν αὑτοῦ κατὰ μικρὸν ὑπὸ τῷ Οὐινίῳ γενησομένου παρεῖχεν ὁ πρεσβύτης .
ἦν δὲ Οὐίνιος ἀργυρίου μὲν ἐσχάτως καὶ παρ ὁντινοῦν ἥττων , ἔνοχος δὲ καὶ τοῖς περὶ γυναῖκας ἁμαρτήμασιν .
ἔτι γὰρ ὢν νέος καὶ στρατευόμενος ὑπὸ Καλβισίῳ Σαβίνῳ τὴν πρώτην στρατείαν ἀκόλαστον οὖσαν τὴν γυναῖκα τοῦ ἡγεμόνος παρεισήγαγε νύκτωρ εἰς τὸ στρατόπεδον ἐν ἐσθῆτι στρατιωτικῇ καὶ διέφθειρεν ἐν τοῖς ἀρχείοις , ἃ πριγκίπια καλοῦσι Ῥωμαῖοι .
ἐπὶ τούτῳ δὲ Γάϊος Καῖσαρ ἔδησεν αὐτόν ἐκείνου δὲ ἀποθανόντος εὐτυχίᾳ χρησάμενος ἀπελύθη , δειπνῶν δὲ παρὰ Κλαυδίῳ Καίσαρι ποτήριον ἀργυροῦν ὑφείλετο πυθόμενος δὲ ὁ Καῖσαρ τῇ ὑστεραίᾳ πάλιν αὐτόν ἐπὶ δεῖπνον ἐκάλεσεν , ἐλθόντι δὲ ἐκέλευσεν ἐκείνῳ μηδὲν ἀργυροῦν , ἀλλὰ κεράμεα πάντα προσφέρειν καὶ παρατιθέναι τοὺς ὑπηρέτας .
τοῦτο μὲν οὖν διὰ τὴν Καίσαρος μετριότητα κωμικωτέραν γενομένην γέλωτος , οὐκ ὀργῆς ἄξιον ἔδοξεν ἃ δὲ τὸν Γάλβαν ἔχων ὑφ αὑτῷ καὶ δυνάμενος μέγιστον ἐπὶ χρήμασιν , ἔπραττε , τραγικῶν παθῶν καὶ συμφορῶν μεγάλων τοῖς μὲν αἰτίαν , τοῖς δὲ πρόφασιν παρέσχεν 0 .
ὁ γὰρ Νυμφίδιος εὐθὺς ἐπανελθόντος τοῦ Γελλιανοῦ πρὸς αὐτόν , ὃν ἔπεμψε τοῦ Γάλβᾳ τρόπον τινὰ κατάσκοπον , ἀκούσας τῆς μὲν αὐλῆς καὶ τῶν δορυφόρων ἔπαρχον ἀποδεδεῖχθαι Κορνήλιον Λάκωνα , τὸ δὲ σύμπαν εἶναι τοῦ Οὐινίου κράτος , αὐτῷ δὲ μηδέποτε τοῦ Γάλβᾳ στῆναι πλησίον ἐγγεγονέναι μη δὲ ἐντυχεῖν ἰδίᾳ , πάντων αὐτὸν ὑφορωμένων καὶ διαφυλαττόντων , ἐθορυβήθη ·
καὶ συναγαγὼν τοὺς ἡγεμόνας τοῦ στρατεύματος ἔφη Γάλβαν μὲν αὐτὸν εἶναι πρεσβύτην ἐπιεικῆ καὶ μέτριον , ἐλάχιστα δὲ τοῖς αὑτοῦ χρώμενον λογισμοῖς ὑπὸ Οὐινίου καὶ Λάκωνος οὐκ εὖ διοικεῖσθαι .
πρὶν οὖν λαθεῖν αὐτοὺς ἣν ἔσχε Τιγελλῖνος ἰσχὺν ἐν τοῖς πράγμασι κτησαμένους , πεμπτέον εἶναι πρὸς τὸν ἡγεμόνα πρέσβεις ἀπὸ στρατοπέδου τοὺς διδάξοντας ὅτι τῶν φίλων δύο μόνους τούτους ἀποσκευασάμενος ἡδίων παρέσται πᾶσι καὶ ποθεινότερος .
ἐπεὶ δὲ ταῦτα λέγων οὐκ ἔπειθεν , ἀλλ ἄτοπον ἐδόκει καὶ ἀλλόκοτον ἡγεμόνα πρεσβύτην , ὥσπερ ἄρτι γευόμενον ἐξουσίας μειράκιον , οἷς χρήσεται φίλοις ἢ μή , ῥυθμίζειν , ἑτέραν ὁδὸν τραπόμενος ἔγραφε τῷ Γάλβᾳ δεδιττόμενος , νῦν μὲν ὡς ὕπουλα καὶ μετέωρα πολλὰ τῆς πόλεως ἐχούσης , νῦν δὲ Κλώδιον Μάκρον ἐν Λιβύῃ τὰ σιτηγὰ κατέχειν , αὖθις δὲ παρακινεῖν τὰ Γερμανικὰ τάγματα , καὶ περὶ τῶν ἐν Συρίᾳ καὶ Ἰουδαίᾳ δυνάμεων ὅμοια πυνθάνεσθαι 0 1 2 .
τοῦ δὲ Γάλβᾳ μὴ πάνυ τὸν νοῦν προσέχοντος αὐτῷ μη δὲ πιστεύοντος ἔγνω προεπιχειρεῖν καίτοι Κλώδιος Κέλσος Ἀντιοχεύς , ἀνὴρ ἔμφρων , εὔνους δὲ ἐκείνῳ καὶ πιστός , ἀπηγόρευε , λέγων οὐκ ἂν οἴεσθαι μίαν ἐν Ῥώμῃ συνοικίαν Καίσαρα προσειπεῖν Νυμφίδιον .
ἀλλὰ πολλοὶ κατεγέλων , καὶ Μιθριδάτης ὁ Ποντικὸς ἐπισκώπτων τὴν φαλακρότητα καὶ ῥυσσότητα τοῦ Γάλβᾳ νῦν ἔφη τινὰ δοκεῖν εἶναι Ῥωμαίοις , ὀφθέντα δὲ φανεῖσθαι τῶν ἡμερῶν τούτων ἃς καλεῖται Καῖσαρ , ὄνειδος .
ἔδοξεν οὖν περὶ μέσας νύκτας εἰς τὴν παρεμβολὴν παραγαγόντας ἀναδεικνύειν αὐτοκράτορα τὸν Νυμφίδιον .
πρῶτος δὲ τῶν χιλιάρχων Ἀντώνιος Ὁνωράτος ἑσπέρας γενομένης τοὺς ὑφ ἑαυτῷ στρατιώτας συναγαγὼν ἐκάκιζε μὲν αὑτόν , ἐκάκιζε δὲ ἐκείνους ἐν ὀλίγῳ χρόνῳ τροπὰς τοσαύτας τρεπομένους κατ οὐδένα λογισμὸν οὐ δὲ αἵρεσιν ἀμεινόνων , ἀλλὰ δαίμονός τινος αὐτοὺς ἐκ προδοσίας εἰς προδοσίαν ἐλαύνοντος .
καὶ τὰ μὲν πρῶτα προφάσεις ἔχειν τὰ Νέρωνος ἐγκλήματα 0 ·
νῦν δὲ Γάλβαν προδιδόναι , τίνα φόνον μητρὸς ἐγκαλοῦντας ἢ σφαγὴν γυναικός , ἢ ποίαν αἰδουμένους θυμέλην ἢ τραγῳδίαν τοῦ αὐτοκράτορος 0 ;
ἀλλ οὐ δὲ ἐκεῖνον ἐπὶ τούτοις ὑπεμείναμεν ἐγκαταλιπεῖν , ἀλλὰ Νυμφιδίῳ πεισθέντες ὅτι πρῶτος ἡμᾶς ἐγκατέλιπε καὶ πέφευγεν εἰς Αἴγυπτον .
πότερον οὖν Νέρωνι Γάλβαν ἐπιθυσώμεθα , καὶ τὸν ἐκ Νυμφιδίας ἑλόμενοι Καίσαρα τὸν ἐκ Λιβίας ἀνέλωμεν , ὡς τὸν ἐξ Ἀγριππίνης ἀνείλομεν ;
ἢ τούτῳ δίκην ἐπιθέντες ὧν δέδρακε , τιμωροὶ μὲν Νέρωνος , Γάλβα δὲ φύλακες ἀγαθοὶ καὶ πιστοὶ φανῶμεν 0 ;
ταῦτα λέγοντι τῷ χιλιάρχῳ προσέθεντο πάντες οἱ στρατιῶται , καὶ τοὺς ἄλλους προσιόντες ἐμμένειν παρεκάλουν τῇ πρὸς τὸν αὐτοκράτορα πίστει ·
καὶ τοὺς πλείους μετέστησαν .
ἀρθείσης δὲ βοῆς , εἴ τε πεισθεὶς ὁ Νυμφίδιος , ὥς φασιν ἔνιοι , καλεῖν αὐτὸν ἤδη τοὺς στρατιώτας , εἴ τε προλαβεῖν σπεύδων τὸ θορυβοῦν ἔτι καὶ διστάζον , ὑπὸ φωτὶ πολλῷ προῄει , λόγον τινὰ κομίζων ἐν βιβλίῳ γεγραμμένον ὑπὸ Κιγγωνίου Βάρρωνος , ὃν ἐκμεμελετήκει πρὸς τοὺς στρατιώτας εἰπεῖν 0 .
ἰδὼν δὲ κεκλεισμένας τοῦ στρατοπέδου τὰς πύλας καὶ περὶ τὰ τείχη πολλοὺς ὡπλισμένους ἔδεισε ·
καὶ προσιὼν ἠρώτα τί βούλονται καί τινος κελεύσαντος ἐν ὅπλοις γεγόνασιν .
ἀπαντώσης δ αὐτῷ παρὰ πάντων μιᾶς φωνῆς , Γάλβαν αὐτοκράτορα γινώσκειν , κ ἀκεῖνος ὁμόσε χωρῶν ἐπευφήμει καὶ τοὺς ἑπομένους ἐκέλευε .
τῶν δὲ παρὰ τὰς πύλας παρέντων αὐτὸν εἰσελθεῖν μετ ὀλίγων αὐτὸς ἀκοντίζεται λόγχῃ ·
καὶ ταύτην μὲν ἐδέξατο πρὸ αὐτοῦ θυρεῷ Σεπτίμιος , ἄλλων δὲ γυμνοῖς ξίφεσιν ἐπιφερομένων φυγὼν καὶ διωχθεὶς ἐν οἰκήματι στρατιώτου σφάττεται .
καὶ τὸν νεκρὸν εἰς μέσον ἑλκύσαντες καὶ περιβαλόντες κιγκλίδα θέαμα τοῖς βουλομένοις μεθ ἡμέραν παρέσχον .
οὕτω δὲ τοῦ Νυμφιδίου καταστρέψαντος ὁ Γάλβας πυθόμενος , καί τῶν συνωμοτῶν αὐτοῦ κελεύσας ἀποθανεῖν ὅσοι μὴ δι αὑτῶν εὐθὺς ἀπέθανον , ἐν οἷς ἦν καί Κιγγώνιος ὁ τὸν λόγον γράψας καί Μιθριδάτης ὁ Ποντικός , ἔδοξε μὴ νομίμως , εἰ καί δικαίως , μη δὲ δημοτικῶς ἀνῃρηκέναι πρὸ κρίσεως ἄνδρας οὐκ ἀσήμους , ἕτερον γὰρ ἡγεμονίας σχῆμα προσεδέχοντο πάντες , ἐξαπατώμενοι συνήθως ὑπὸ τῶν ἐν ἀρχῇ λεγομένων .
ἔτι δὲ μᾶλλον ἠνίασεν αὐτοὺς ἀνὴρ ὑπατικὸς καί Νέρωνι πιστὸς ἀποθανεῖν κελευσθείς , Πετρώνιος Τουρπιλιανός .
μάκρον γὰρ ἐν Λιβύῃ διὰ Τρεβωνίου καὶ Φοντήϊον ἐν Γερμανίᾳ διὰ Οὐάλεντος ἀνελὼν πρόφασιν εἶχεν ἐν ὅπλοις καί στρατοπέδοις ὄντας φοβηθῆναι .
τουρπιλιανὸν δέ , γέροντα γυμνὸν καί ἄνοπλον , λόγου μεταλαβεῖν οὐδὲν ἐκώλυεν , εἴ τις ἣν ἐπαγγέλλεται μετριότητα τοῖς πράγμασιν ἔργῳ φυλάξειν ἔμελλε .
ταῦτα μὲν οὖν τοιαύτας ἔχει μέμψεις .
ἐπεὶ δὲ προσιὼν ἀπεῖχε τῆς πόλεως περὶ πέντε καί εἴκοσι σταδίους , ἐνετύγχανεν ἀκοσμίᾳ καί θορύβῳ τῶν ἐρετῶν τὴν ὁδὸν προκατεχόντων καὶ περικεχυμένων πανταχόθεν , οὗτοι δὲ ἦσαν οὓς εἰς ἓν τάγμα ὁ Νέρων συλλοχίσας ἀπέφηνε στρατιώτας ·
καί τότε παρόντες ἐκβεβαιώσασθαι τὴν στρατείαν οὔ τ ὀφθῆναι τοῖς ἀπαντῶσιν οὔ τ ἀκουσθῆναι παρίεσαν τὸν αὐτοκράτορα , ἀλλ ἐθορύβουν βοῇ σημεῖα τῷ τάγματι καί χώραν αἰτοῦντες , ἐκείνου δὲ ὑπερτιθεμένου καί πάλιν εἰπεῖν κελεύσαντος , ἀρνήσεως σχῆμα τὴν ἀναβολὴν εἶναι φάσκοντες ἠγανάκτουν καί παρείποντο μὴ φειδόμενοι βοῆς .
ἐνίων δὲ καί τὰς μαχαίρας σπασαμένων , ἐκέλευσε τοὺς ἱππεῖς ἐμβαλεῖν αὐτοῖς ὁ Γάλβας .
ὑπέστη δὲ οὐδεὶς ἐκείνων , ἀλλ οἱ μὲν εὐθὺς ἀνατραπέντες , οἱ δὲ φεύγοντες διεφθάρησαν , οὐ χρηστὸν οὐ δὲ αἴσιον ποιοῦντες τῷ Γάλβᾳ τὸν οἰωνὸν εἰσιόντι διὰ πολλοῦ φόνου καί νεκρῶν τοσούτων εἰς τὴν πόλιν .
ἀλλ εἰ καί τις αὐτοῦ κατεφρόνει πρότερον ἀσθενοῦς καί γέροντος ὁρωμένου , τότε πᾶσι φρικώδης καί φοβερὸς ἐγένετο .
βουλόμενος δὲ τῆς περὶ τὰς δωρεὰς ἀμετρίας καὶ πολυτελείας τοῦ Νέρωνος ἀποδεικνύναι μεγάλην μεταβολήν , ἀστοχεῖν ἐδόκει τοῦ πρέποντος .
κάνου γὰρ αὐλήσαντος αὑτῷ παρὰ δεῖπνον ʽἀκρόαμα δὲ ἦν ὁ Κάνος εὐδοκιμούμενον ἐπαινέσας καὶ ἀποδεξάμενος ἐκέλευσεν αὑτῷ κομισθῆναι τὸ γλωσσόκομον ·
καὶ λαβὼν χρυσοῦς τινας ἐπέδωκε τῷ Κάνῳ , φήσας ἐκ τῶν ἰδίων , οὐκ ἐκ τῶν δημοσίων χαρίζεσθαι .
τὰς δὲ δωρεὰς ἃς Νέρων ἔδωκε τοῖς περὶ σκηνὴν καὶ παλαίστραν , ἀπαιτεῖσθαι συντόνως κελεύσας πλὴν τοῦ δεκάτου μέρους , εἶτα μικρὰ καὶ γλίσχρα κομιζόμενος ἀνηλώκεσαν γὰρ οἱ πλεῖστοι τῶν λαβόντων , ἐφήμεροι καὶ σατυρικοὶ τοῖς βίοις ἄνθρωποι τοὺς πριαμένους παρ αὐτῶν ἢ λαβόντας ὁτιοῦν ἀνεζήτει καὶ παρ ἐκείνων ἐξέπραττε .
τοῦ δὲ πράγματος ὅρον οὐκ ἔχοντος , ἀλλὰ πόρρω νεμομένου καὶ προϊόντος ἐπὶ πολλούς , αὐτὸς μὲν ἠδόξει , φθόνον δὲ καὶ μῖσος εἶχεν Οὐίνιος , ὡς τοῖς μὲν ἄλλοις ἅπασιν ἀνελεύθερον παρέχων τὸν ἡγεμόνα καὶ μικρολόγον , αὐτὸς δὲ χρώμενος ἀσώτως καὶ λαμβάνων πάντα καὶ πιπράσκων .
ὁ μὲν γὰρ Ἡσίοδος ἀρχομένου τε πίθου καὶ λήγοντος κορέσασθαι φησὶ δεῖν , ὁ δὲ Οὐίνιος ὁρῶν ἀσθενῆ καὶ γέροντα τὸν Γάλβαν ἐνεπίμπλατο τῆς τύχης , ὡς ἅμα μὲν ἀρχομένης , ἅμα δὲ φθινούσης .
ὁ δὲ πρεσβύτης ἠδικεῖτο τὰ μὲν πρῶτα τοῦ Οὐινίου κακῶς διοικοῦντος , ἃ δὲ αὐτὸς ὀρθῶς προῃρεῖτο διαβάλλοντος ἢ κωλύοντος ·
οἷον ἦν τὸ περὶ τὰς κολάσεις τῶν Νερωνιανῶν .
ἀπέκτεινε γὰρ τοὺς πονηρούς , ἐν οἷς ἦν ὁ Ἥλιος καὶ Πολύκλειτος καὶ Πετῖνος καὶ Πατρόβιος .
ὁ δὲ δῆμος ἐκρότει , καὶ δι ἀγορᾶς αὐτῶν ἀγομένων ἐβόα καλὴν μὲν εἶναι καὶ θεοφιλῆ πομπήν , ἀπαιτεῖν δὲ καὶ θεοὺς καὶ ἀνθρώπους τὸν διδάσκαλον καὶ παιδαγωγὸν τῆς τυραννίδος Τιγελλῖνον .
ἐφθάκει δὲ ὁ γενναῖος προειληφὼς ἀρραβῶσι μεγάλοις τὸν Οὐίνιον .
εἶτα Τουρπιλιανὸς μέν , ὅτι μὴ προεδίδου μη δὲ ἐμίσει τὸν ἡγεμόνα τοιοῦτον ὄντα μισούμενος , ἄλλο δὲ μη δὲ ἓν μέγα συναδικήσας , ἀπέθανεν ὁ δὲ καὶ ποιήσας ἄξιον θανάτου Νέρωνα καὶ γενόμενον τοιοῦτον ἐγκαταλιπὼν καὶ προδοὺς περιῆν , μέγα δίδαγμα τοῦ μηδὲν ἄπρακτον εἶναι παρὰ Οὐινίῳ μη δὲ ἀνέλπιστον τοῖς διδοῦσιν 0 .
οὐδενὸς γὰρ οὕτω θεάματος ἐρασθεὶς ὁ Ῥωμαίων δῆμος ὡς τοῦ Τιγελλῖνον ἰδεῖν ἀπαγόμενον , οὐ δὲ παυσάμενος ἐν πᾶσι θεάτροις καὶ σταδίοις αἰτούμενος ἐκεῖνον , ἐπεπλήχθη διαγράμματι τοῦ αὐτοκράτορος Τιγελλῖνον μὲν οὐ πολὺν ἔτι βιώσεσθαι φάσκοντος χρόνον ὑπὸ φθινάδος νόσου δαπανώμενον , ἐκείνους δὲ παραιτουμένου μὴ διαγριαίνειν μη δὲ τυραννικὴν ποιεῖν τὴν ἡγεμονίαν .
ἀχθομένου δὲ τοῦ δήμου καταγελῶντες ὁ μὲν Τιγελλῖνος ἔθυσε σωτήρια καὶ παρεσκεύασε λαμπρὰν ἑστίασιν , ὁ δὲ Οὐίνιος ἀναστὰς παρὰ τοῦ αὐτοκράτορος μετὰ δεῖπνον ἐκώμασεν ὡς ἐκεῖνον , ἄγων τὴν θυγατέρα χήραν οὖσαν .
καὶ πρ οὔπιεν ὁ Τιγελλῖνος αὐτῇ πέντε καὶ εἴκοσι μυριάδας ἀργυρίου , καὶ τῶν παλλακίδων τὴν ἀγελαρχοῦσαν ἐκέλευσε τὸν περιδέραιον κόσμον ἀφελομένην ἐκείνῃ περιάψαι , πεντεκαίδεκα μυριάδων εἶναι λεγόμενον .
ἐκ δὲ τούτου καί τὰ μετρίως πραττόμενα διαβολὴν εἶχεν , ὡς τὰ πρὸς τοὺς Γαλάτας Οὐΐνδικι συναραμένους .
ἐδόκουν γὰρ οὐ φιλανθρωπίᾳ τοῦ αὐτοκράτορος , ἀλλὰ ὠνούμενοι παρὰ Οὐινίου τυγχάνειν ἀνέσεώς τε δασμῶν καί πολιτείας .
οἱ μὲν οὖν πολλοὶ διὰ ταῦτα πρὸς τὴν ἡγεμονίαν ἀπηχθάνοντο , τοὺς δὲ στρατιώτας τὴν δωρεὰν μὴ κομιζομένους ἐν ἀρχῇ μὲν ἐλπὶς παρῆγεν ὡς , εἰ καί μὴ τοσοῦτον , ἀλλ ὅσον Νέρων ἔδωκεν , ἀποδώσοντος 0 .
ἐπεὶ δὲ μεμφομένους ἀκούσας ἀφῆκε φωνὴν ἡγεμόνι μεγάλῳ πρέπουσαν , εἰπὼν εἰωθέναι καταλέγειν στρατιώτας , οὐκ ἀγοράζειν , πυθομένοις τοῦτο δεινὸν εἰσῆλθε μῖσος καί ἄγριον πρὸς αὐτόν , ἐδόκει γὰρ οὐκ αὐτὸς ἀποστερεῖν μόνος , ἀλλὰ νομοθετεῖν καί διδάσκειν τοὺς μεθ αὑτὸν αὐτοκράτορας .
ἀλλὰ τὸ μὲν ἐν Ῥώμῃ τυφλὸν ἦν ἔτι κίνημα , καί τις αἰδὼς ἅμα πρὸς παρόντα τὸν Γάλβαν ἀμβλύτητα καί μέλλησιν ἐνεποίει τῷ νεωτερισμῷ , καί τὸ μηδεμίαν ἀρχὴν ἐμφανῆ μεταβολῆς ὁρᾶσθαι συνέστελλε καί συνέκρυπτεν ἁμῶς γέ πως τὴν δυσμένειαν αὐτῶν , οἱ δὲ πρότερον ὑπὸ Οὐεργινίῳ γενόμενοι , τότε δὲ ὄντες ὑπὸ Φλάκκῳ περὶ Γερμανίαν , μεγάλων μὲν ἀξιοῦντες αὑτοὺς διὰ τὴν μάχην ἣν ἐμαχέσαντο πρὸς Οὐΐνδικα , μηδενὸς δὲ τυγχάνοντες , ἀπαρηγόρητοι τοῖς ἄρχουσιν ἦσαν .
αὑτὸν δὲ τὸν Φλάκκον ὑπὸ συντόνου ποδάγρας ἀδύνατον ὄντα τῷ σώματι καὶ πραγμάτων ἄπειρον ἐν οὐδενὶ λόγῳ τὸ παράπαν ἐποιοῦντο .